Document ID: 32005R0738

KOMISSION ASETUS (EY) N:o 738/2005,
annettu 13 päivänä toukokuuta 2005,
kasvien terveystarkastuksiin tarkoitetun yhteisön rahoitusosuuden myöntämiseen liittyvien säännösten täytäntöönpanoa koskevista yksityiskohtaisista säännöistä ja asetuksen (EY) N:o 2051/97 kumoamisesta annetun asetuksen (EY) N:o 1040/2002 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon kasvien ja kasvituotteiden haitallisten organismien jäsenvaltioihin kulkeutumisen estämiseen liittyvistä suojatoimenpiteistä 8 päivänä toukokuuta 2000 annetun neuvoston direktiivin 2000/29/EY (1) ja erityisesti sen 23 artiklan 5 kohdan viidennen alakohdan,
sekä katsoo seuraavaa:
(1)
Komission asetuksessa (EY) N:o 1040/2002 (2) säädetään rahoitusosuudesta sellaisista tarpeellisista toimista suoraan aiheutuvien kulujen kattamiseksi, joita on toteutettu tai joita aiotaan toteuttaa kolmansista maista tai yhteisön muilta alueilta peräisin olevien haitallisten organismien kulkeutumisen estämiseksi tuhoamalla ne, tai jos se ei ole mahdollista, estämällä niiden leviäminen.
(2)
Kyseisen asetuksen 4 artiklan 3 kohdan mukaan rahoitusta ei myönnetä, jos tukikelpoisten menojen vuotuinen kokonaismäärä on alle 50 000 euroa.
(3)
Saatujen kokemusten mukaan jäsenvaltioiden lähettämät asiakirjat yleensä täyttävät asetuksessa (EY) N:o 1040/2002 asetetut edellytykset lukuun ottamatta tukikelpoisten menojen vuotuista vähimmäismäärää. Erityisesti sellaisissa tapauksissa, joissa vain pientä osaa jäsenvaltion maapinta-alasta käytetään maanviljelyyn ja haitallisten organismien torjumisesta aiheutuvat kulut ovat näin ollen vähäiset, tukikelpoisten menojen vuotuinen määrä oli alle 50 000 euron vähimmäismäärän.
(4)
Myös niille tapauksille, joissa tukikelpoisten menojen vuotuinen määrä on olennaisesti alhaisempi kuin 50 000 euroa, pitäisi näin ollen myöntää rahoitusosuus.
(5)
Asetus (EY) N:o 1040/2002 olisi sen vuoksi muutettava vastaavasti.
(6)
Tässä asetuksessa säädetyt toimenpiteet ovat pysyvän kasvinsuojelukomitean lausunnon mukaiset,
ON ANTANUT TÄMÄN ASETUKSEN:
1 artikla
Korvataan asetuksen (EY) N:o 1040/2002 4 artiklan 3 kohdan kolmas virke seuraavasti:
”Yhteisön rahoitusosuutta ei myönnetä, jos 4 artiklan 1 kohdan mukaisesti vahvistettu tukikelpoisten menojen vuotuinen kokonaismäärä on alle 25 000 euroa.”
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
Sitä sovelletaan 1 päivästä tammikuuta 2005.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 13 päivänä toukokuuta 2005.

Labels: 15
6